钦定古今图书集成/方舆汇编/职方典/第1382卷 > 琼州府古迹考 府志
## 钦定古今图书集成/方舆汇编/职方典/第1382卷 > 琼州府古迹考 府志

本府。〈琼山县附郭。〉

珠崖郡　，汉制。在县东南东谭都石陵村，址存。有琼崖岭、珠崖侯王庙，今合祀灵山。

崖州　，在县东二十里。本隋颜卢县，唐更名颜城。武德中，置崖州于此。今颜村侧龙卢洞，即其故址也。

旧州　在县东南四十里麻钮都。《一图》：滨江筑城，引小溪为壕，址迹俱在。宋开宝废。唐武德中，所置崖州，欲立州于此，适有飞梁之异，始移于玳瑁县，而以旧州名之。琼台　，在府治前。唐设置都督府，宋置琼管安抚都监，皆称台。

贡院　在县北天宁寺旁。宋南渡，琼设科取士于此。

东坡台　在县东南旧开元寺东。宋苏轼尝寓其间，故名。至今不废。

考古台　明洪武间，县令为教谕赵谦筑之。在

县学内因迁学废

旧县学　宋置在海口浦。元因之。明洪武，知县李思迪迁于郡东东坡书院。九年，知县陈概复迁于南郊，筑“考古台。” 弘治十一年，副使陆渊迁附府学，台废。今基址犹存。

石山巡检司　明洪武初设，在县南七十里迈别都，知县李思迪建。永乐丙戌，以招黎向化，又委带衔巡检土舍王观朝权抚之。今废。

民教场　在县外西南官道左。明弘治间，以民壮合操于军教场。

蕃民所　，在海口浦，即今海田村，元建所置官，立其民之长麻林为世袭总管，今子孙犹存为蜑。

赵汝珞营　在白沙口。赵汝珞率义兵拒元，死节于此。

星轺驿　在白沙。宋建，今废。

《天朝古塔　》在海口都，久倾废。

开元寺　即古乾亨寺，宋建在南桥，今废普明寺　，元至治年，文宗潜邸城南，创观音阁。及还即位，赐名“大兴龙普明禅寺” ，今废。

清端堂　在旧府治，并建。有“虚白” 、《缓带》《退思》《平理》、“燕喜” 等堂。又有“节爱” 、“超然” 、“风月” 三堂，皆宋建，今废。

六瑞堂　在城南放生池上，谯楼下。宋时常开双莲者三，故名。郡守王光祖建，谢谔赋诗及为题扁。后元嘉泰二年，万守重建增亭。蒋琬《记》。锦衣堂　在东坡书院中。邦人以苏颍滨续东坡诗，有“锦衣他日千人看” 之句，就坡院筑锦衣堂、骋丰轩，刻进士题名。

“梦宸堂　” “在兵备道后堂。” 涂棐建。

望阙亭　在张吴都颜村，唐崖州址，宰相李德裕贬时建。

期范堂　在兵备道前。堂涂棐建。

永日轩　：李德裕建。因公《穷愁志》自序，有“消此永日，所以解忧” 之句，后人遂扁其所居轩以寄思焉。

丽泽亭　宋建，在郡学门外江心，跨桥以登，植芙蓉，最为胜概。因后守帅游䜩频数，教官厌于应酬，遂废。

知乐亭　在城南放生池上，宋郡守韩璧建，朱文公《记》。

广荫亭　在城东一里

放生池　在城南谯楼下。宋时韩璧凿建。池上有知乐亭、六瑞堂。今钟楼南街尚微存遗址。谯楼　即鼓楼，在卫前。明洪武间，卫使王友创楼三级。成化辛丑，指挥李泰增砌其台，副使涂棐铸铜壶滴漏。万历戊子夏，因制铳，火失烁，而楼遂废。己丑，副使孙秉阳、郡守周希贤移建于东门内，为“镇东楼。” 郡守余文奎迁回方建。乙巳，地震，复倾圮。乙卯，尚书王弘诲、知府谢继科、推官傅作霖重建。今楼久废，砌石犹存。

钟楼　在谯楼左，县学后右。明洪武间，桑昭建。楼久废，砌石犹存。

表贤亭　在大城西。明成化丁卯，副使涂棐建，以表“尚书薛远、都御史邢宥、学士丘濬、主事林杰及诸缙绅之贤。” 后因风雨倾圮，基址犹存。瞻云楼　在府治后，久废。

锁钥楼　在小北门

“海天一眺楼　” 在仓后城上，久废。

海山楼　“在旧道前” ，宋建，久废。

《海口四》牌楼　在海口所十字街，久废。

泂酌亭　东坡“双泉，上在城北，宋陆郡守建，与临清、濯缨二亭相连，以石作龙头，水从口喷。有东坡《序井》诗：丁丑岁六月，轼迁过琼，始得双泉之甘于城之东北隅，以告人，双泉相去咫尺而异味，陆守求泉上亭名与诗，名之曰泂酌。诗曰：‘酌彼两泉，挹彼注兹。一缾之中，有渑有淄。以瀹以烹，众喊莫齐，自江徂海。浩然无私。岂弟君子，江海是仪’。” 既味我泉，亦哜我诗。

瑞莲亭　元建，在府城南，双池植莲，并开双蕊。建于上，久废。

魁星亭　在县学右，今圮。

雁塔亭　在城南雁塔峰上。元建。明万历年间，郡守唐可封移郡学后，《三元》碑立于峰上。柔远亭　在郡北五里官道。明天顺间，暹罗使臣黄坤普伦立。

清惠亭　今名“五里亭” ，在郡五里官道西。明万历年间，太守倪栋建。

南溟奇甸亭　在郡北五里官道。明弘治间，以石建。

滨沦亭　在子城西。明永乐间，教谕张善教立。

“老农亭　” 在城南，久废。

贞明阁　“在崇文书院” 后，久废。

宝敕楼　在下田丘文庄可继堂后。丘为大学士时，进《大学衍义补》以一部，敕公建楼藏之，故以此名。今基犹存。

怀沙亭　在小英村社学内。明提举司汪廷贞于弘治年间作亭以覆。陈白沙《社学记》。

澄迈县

苟中县　，在县南四十里那舍都，汉武帝时建，元帝罢珠崖，遂废。

曾口县　在县南七十里曾家东隅都。唐贞观中，析琼山县地建置，后与琼山俱没于洞蛮。五年，复为县。南汉省之，乃以地入澄迈。今之博罗，是其故址。

铜鼓峒巡检司　在县南一百一十里西黎都。明洪武初设在新安都，为保义寨巡检司。十三年移此。

《美榔》二塔　在王家都，陈道叙女为尼修行，竖之。

香山地　去县治十里，即今“佃读” 村，宋仙白玉蟾居之。今地多香茅。

云谷　在南都

神头井　旧传有一妇人骑马至此，地塌泉涌，今马迹尚存。

兔颖巡检司　去县南一百六十里南黎都。明洪武初，设在曾家东隅，都为永靖寨巡检司。十三年，因镇服黎人，移此。

通潮阁　在县西门外，乃宋通潮驿，东坡道经此，常憩。明知县唐启宾鼎新之，后圮坏。

登高亭　在县西大胜岭上。明知县韦裘以石建。

定安县

忠州　在县西南黎峒中。唐咸通中，命辛傅、李、赵四将进兵擒贼蒋璘等，于其地置州，寻废。宁村巡检司　在县南六十里南资都。明洪武初，设于潭揽。后以黎人作乱。二十七年，县丞许文通始置此。久废。

黎母山石崖　。元都元帅朱斌统兵征黎，抵古镇州，登五指山，次登黎母山，各刻石云“大元军马到此。”

旧定安县　在南坚峒新寨岭下。

文昌县

紫贝县　在县南紫贝山下，即今新衙村。汉置，后省。

平昌县　，在县北安知乡何恭都谭步村。隋名“武德” ，唐武德五年改名“平昌。”

税课局　在旧清澜所西门外，明洪武二十七年设。宣德九年，本局大使刘琼奏迁铺前巡检司旁，正统六年罢。

白石站　在县北腾桥铺西北“苏寻” 、南溪二图界。今废。

八角砦　在白延都八角山下，今废。

宾宰驿　明嘉靖年间罢，改为“宾宰公馆” ，今废。长岐驿　明嘉靖年间废，改为公馆。

义仓　明正统六年建，南仓在县东郭，北仓在南溪都锦山村，今俱废。

和尚宅　，在抱虎岭《南郁》。相传宋朝有僧修炼于此，今丹井尚存。

湄丘草亭　去东门五十里。都御史邢宥建，《自记》，并王伯贞序。

玉阳书院　在县北修恬山。给谏许子伟、林有鹗、有鸣建。后有“崇正楼” ，祀陈白沙、王塘南二先生，久废。

会同县

旧县　一在嘉会，一在太平。

永丰旧邑　：在县治北门。

河泊所　明洪武初，置于太平都冯家浦、乐会县。

容琼县　。唐贞观置。贞元省入琼山。

布政司　在县西。知县莫卿建，今废无存。按察司　故址在县东，明洪武二十六年，改为海南道。

临高县

临机县　，在县西二十里东塘都那在村。唐置。今那虞都海边有临机村。

定安巡检司　在县东三十里定南村。明洪武初设。正统年间革。

《茉莉轩　》在县治东。宋邑尹谢渥建，胡澹庵书扁。

慈训堂　在邑东蚕村都，即王桐乡先生家正寝。邑尹梁俭记。

儋州

儋耳城　在州西三十里高麻都南滩浦，汉楼船将军杨仆所建，遗址尚存。

税课局　在谯楼下，明初置。

宜伦县　在州西门内。隋为义伦县，在城南百步。宋初，更为宜伦县。绍兴间，郡守王齐迁于城北三百步，以其基为伦江驿，后附城西门内。元因之。明正统年间革。

富罗县　，在州境。本隋毗善县，唐初更为富罗县，南汉废。

吉安县　，在州境。唐贞观初沿隋名，分昌化置。乾元省置洛阳。

涔阳县　，在州涔阳镇，唐天宝初置。

洛阳县　，在州境黎峒中。唐乾元后，省吉安县增置，移儋州城下。宋省入宜伦县。

归江巡检司　明洪武初设，在州北六十里谭乐都。

大员驿　在州南一百一十里，抱驿都大员村。明洪武初设，弘治间革。

古儋驿　在州东一百里。明洪武三年设，正德元年废。

得月楼　在城北，久废。

动鉴阁　在载酒堂侧，久废。

涌月亭　在城北，久废。

“云锦亭　” 在州治东南，与东坡故址相对，久废。“宝燕亭　” 在城南，东坡所居之地，久废。

熙春亭　在州治东。宋建，久废。

博望台　在州东北重冈之上，久废。

载酒堂　在州东南二里，黎子云地上，今以祀苏东坡。

尊贤堂　在州东二里。东坡得曾氏地，筑居，久废。

继美堂　在州东。宋知军陈适继父建，胡铨“记。” 久废。

秀香堂　在州北。宋李光谪居建之，久废。坚白堂　在州东。宋建久废。

吏隐堂　在州城北隅。宋建，久废。

九思堂　“在州后” ，宋建，久废。

文德堂　在城北五里。元建，久废。

昌化县

旧县　隋时旧址在今县治东南旧县村之东，石基犹存。宋、元时旧址，在今县治之南，隔江十里。

儒学故址　隔江十里。旧县治右。

射圃亭故址　在旧儒学前街。

河泊所　在县北六十里乌坭港，明洪武六年置。

观海亭　在县西半里山上。明建久废。

观河亭　明嘉靖间建，久废。

兴贤堂　“宋为苻确建” ，今圮。

却金亭　明士民为知县潘世元建，今圮万州。

万安州城　在通化都。唐置，址存今名，曰《旧州富云县》。

博辽县　以上二县俱在州境。唐贞观中，析文昌县地置，属琼州，寻属崖州。龙朔间，属万安州。南汉省。《明一统志》及旧志又云俱在陵水县境，遗址尚存。

万宁县　宋置，在州城西。明初，迁于州东。黎顺亭　在城东东山下。宋端平中，民以知军刘椿有德政，民安黎顺，故为立碑刻石纪功。鲁亭　在城北仙河溪侧，元建久废。

爱民堂　在州城，宋建。元重修，久废。

凝香堂　附州治右，元建，久废。

灵照堂　在东山，有石如室。宋修治之，而立堂于上，久废。

陵水县

河泊所　在州治南兴调乡。明洪武十六年，置崖州。

宁远县　在州南一里水南村。宋沿隋、唐名，立在城内州治西。明洪武四年，知县甘义移建于此。十年，知州刘斌复迁故址。正统间革。今为布政分司。

延德县　故址在州治西一百五十里，今白沙铺西南黎白港。隋置，五代废。宋崇宁中，复置。大观初，更为军，又置倚郭县曰“通远。” 政和初，省入感恩，后立延德巡检司，与甘泉驿及司迁、驿革，旧址俱废。

落屯县　在州东五十里。唐置。五代省，即今落屯村，熟黎居之。明万历丙辰，知州张宿疏沟，获“落屯县印。”

临川县　，在州东南一百三十里，盐场西南山中。唐置，五代省。

吉阳县　在州城东，后废为宁远县儒学，今废。乐罗县　址在州西一百里，即今乐罗村德化驿，隋后无此县名。

连珠寨　址在州东一百里鹿回头岭上。宋末土豪陈明甫自号“三把大王” ，建屋于此。后大军征讨，又作寨固守，名连珠寨。

玳瑁栏　在州治东南五十里官道郎凤岭下。海边有巨石数十丈如屋。宋时临川里土豪陈明甫作乱，凿石为栏，养玳瑁。今石椿两列犹存。怀远亭　在州东南三里南厢。

相公亭　在州南南山铺之东。宋丞相丁谓建屋数椽以处之，名曰“相公亭。”

洗兵亭　在州西南二里。宋胡铨与郡人陈迪功靖江游，偶得胜地，有池数亩，建亭其上，取杜诗“净洗甲兵” 之义，扁曰“洗兵。”

大洞天亭　宋建，与岩瞻亭、“石板茅亭” 、杰观阁俱洞天景致。

江亭　在州西一里。元王士熙谪崖时，建“永思亭　。” 明成化初，学正许端惠任满去，弟子慕之，故建。

“盛德堂　” 在水南村。

逸贤峒　在州西南

怀柔阁　在乐定城

感恩县

镇州　址在县东北七十里。宋大观初，知桂州王祖道请于黎母山心立，又置倚郭县，曰镇州，寻废。

九龙县　汉置，在县东九龙山，元帝时废。今县址存。

甘泉驿　在县南三十里白沙铺左。明正统间革，基存。

大南驿　在县北三十里。明正统间，革基存杨广文坝　，近古镇州石城遗址。有马迹碑，题“杨成军马到此。”